पाकिस्तान में पुलिस वैन पर किसने किया हमला, 15 से अधिक मरे
Kush Kumar Apr 12, 2019 international
इस्लामाबाद: पाकिस्तान के क्‍वेटा में शुक्रवार को एक जबरदस्त धमाका हुआ है। इस धमाके में एक पुलिसकर्मी समेत करीब 15 लोगों के मारे जाने की खबर है, जबकि 30 से अधिक अन्य लोग घायल बताये जा रहे हैं। घायलों में कुछ की हालत बेहद ही गंभीर है, जिसके कारण मृतकों की संख्या बढ़ सकती है।
जानकारी के अनुसार, धमाका क्‍वेटा के भीड़भाड़ वाले इलाके हजारगांजी सब्‍जी मंडी में सुबह करीब 7:35 बजे हुआ है। बताया जाता है कि धमाका एक पुलिस वैन को निशाना बनाकर किया गया, जिसमें एक पुलिसकर्मी की मौत हुई, जबकि करीब 4 पुलिसवाले घायल हुए हैं।
स्थानीय मीडिया के अनुसार, सुबह के वक्त मंडी में काफी भीड़ होती है। इस बीच वहां से गुजर रहे पुलिस वैन को निशाना बनाकर IED की मदद से धमाका किया गया। धमाके के बाद प्रभावित इलाके में लोगों के चिथड़े बिखर गए। लोगों के बीच अफरा तफरी का माहौल दिखा। फिलहाल राहत व बचाव कार्य जारी है। हालांकि फिलहाल आधिकारिक पुष्टि नहीं की गई है, लेकिन मीडिया रिपोर्ट की माने तो हमला आतंकवादी हमला था।
Tags Islamabad Pakistan Pakistani blast Thousand Vegetable vegetable market terror attack